text:
Nyuma y’uko Dawidi yishe Goliyati, aho kugira ngo Sawuli yishimane n’abaririmbaga bati, “ Sawuli yishe ibihumbi, Dawidi yica inzovu”, yagize ishyari. Icyakurikiyeho yafashwe n’umwuka mubi.
Isomo:
1. Abagufasha none, ejo bashobora kuguhinduka.
Nonese ari wowe wakora iki? Igihe Sawuli ahushije Dawidi icumi, Dawidi we ntiyarimuteye. Ahubwo yaramubabariye, aramusabira akomeza gutegereza igihe cy’Imana. Ntibyoroshye ariko ni bwo buryo bwiza bwo gutsinda. Bibiliya, muri Matayo 5:43-45, Yesu agira ati, “Mwumvise ko byavuzwe ngo ‘Ukunde mugenzi wawe, wange umwanzi wawe.’ Ariko jyeweho ndababwira nti ‘Mukunde abanzi banyu, musabire ababarenganya, nibwo muzaba abana ba so wo mu ijuru…”
2. Abagukunda none, ejo bakwanga.
Imana iravuga iti, “…Ni ukuri nagukunze urukundo ruhoraho…” Yeremiya 31:3. Uretse uru rukundo rw’Imana, urundi urwo arirwo rwose rushobora guhinduka. Ushobora gushyingiranwa n’umuntu mukundanye rwose, ariko bikarangira mushwanye burundu. Ushobora kuba waramukundiye ko yitonda, nyuma ugasanga ari umunyamahane,…
Ariko urw’Imana rwo ntiruhinduka.
3. Igihe bamwe bakuvuga neza, abandi bazakurakarira.
Dawidi ntiyigeze aririmba iriya ndirimbo: “Sawuli yishe ibihumbi, Dawidi yica inzovu.” Ariko byateye Sawuli ishyari. Nyamara nta n’ubwo Dawidi yigeze yirata ko yishe Goliyati. Rimwe na rimwe, abantu bagushimagiza bashobora gutuma abandi bakwanga. Impamvu bakwanga, ni uko abenshi batajya bashobora kwishimira ibyo bagenzi babo bagezeho.
Ariko wowe jya uguma mu murongo wo kumvira Imana, ukunde abakwanga utaretse n’abagukunda.


c: text/html

text:
“Biratangaje kubona umubyeyi agera aho gusinya imihigo yo kurera umwana yabyaye”
Minisitiri w’Uburinganire n’Iterambere ry’Umuryango, Dr Diane Gashumba, yasabye ababyeyi kwita ku burere bw’abana babo bakirinda ko bajya kugororerwa mu bigo byashyizweho kuko bitasimbura uburere abana baherwa mu miryango.
Umujyi wa Kigali wari ufite abana 100 bari kugororerwa i Gitagata barimo 53 bo mu karere ka Gasabo, 42 bo muri Nyarugenge na 5 bo mu ka Kicukiro.
Ababyeyi bo mu Murenge wa Kimisagara bafite abana bagororewe n’abari kugororerwa mu kigo ngororamuco cya Gitagata giherereye mu karere ka Bugesera basinye imihigo yo kuzita ku bana babo ku buryo batazongera gusubira ku muhanda.
Ayo masezerano bayasinyiye imbere ya Minisitiri w’Uburinganire w’Uburinganire n’Iterambere ry’umuryango, Dr Diane Gashumba, Polisi y’u Rwanda , Umujyi wa Kigali n’izindi nzego zitandukanye ku wa Kane tariki ya 8 Nzeri 2016.
Bamwe mu basiny iyo mihigo barimo imiryango y’abagabo n’abagore, basinyiye yuko bazakora uko bashoboye bakita ku burere bw’abana babo ku buryo batazasubira ku muhanda.
Minisitiri Gashumba yavuze uruhare runini rw’ababyeyi ari rwo rutuma abana bajya kuba mu mihanda, abasaba kwikubita agashyi bakarengera abo babyaye.
Ati “N’iyo ababyeyi baba batumvikana, n’iyo baba bafitanye amakimbirane kuko nta zibana zidakomanya amahembe, ntibagomba gutererana umwana kuko ari umuziranenge .Ntabwo ingaruka zikwiye kumugeraho, ababyeyi bakwiye kubahana kandi bakubahiriza uburengaznira bw’abana.”
Dr Gashumba yavuze ko bamwe mu babyeyi birengagije inshingano zo kwita ku bana babo kugeza n’ubwo bajya mu muhanda ntibabakurikirane.
Ati “Igihugu cyaduhaye amahirwe abana bose bemerewe kujya ku ishuri, twe twababyaye ntabwo tugomba kuba ari twe tubabuza ayo mahirwe.”
Yongeyeho ati “Biratangaje kubona umwana amara umwaka mu kigo[Gitagata] nta mubyeyi uratera intambwe ngo ajye gushaka umwana we aho ari,nta n’itangazo turumva kuri radio ryo kumushakisha, ahubwo ubuyobozi akaba ari bwo buhindukira bukaza gushaka ababyeyi kuri icyo kibazo, biragayitse.”
Mu murenge wasinyiwemo iyo mihigo hari abana 11 bari i Gitagata, yasabye abayobozi b’imidugudu, inshuti z’imiryango n’izindi nzego zitandukanye za leta n’iz’abikorera guhagurukira icyo kibazo.
Ati “Dushyize hamwe ntabwo byatunanira[...] Babyeyi twe gutererana abana bacu kandi ari twe twababyaye. Biratangaje kubona umubyeyi agera aho gusinya imihigo yo kurera umwana yabyaye.”
Abayobozi b’imidugudu n’abandi bose bo mu nzego z’ibanze basabwe na Minisiteri ibashinzwe y’Ubutegetsi bw’igihugu kwihatira kwita ku kibazo cy’abana, bakagenzura amakimbirane ari mu miryango bakagira uruhare mu kuyahosha.
Ku ruhande rw’ababyeyi bavuga ko hari abana bigira ibirumbo bakajya ku mihanda kandi ntacyo babuze, ariko hari n’abagore bagiye bagaragaza ko batereranywe n’abagabo babo bibera mu kabari ntibakozwe ibyo kwita ku bana babo, hakaba n’abavuze ko ubukene ari kimwe mu bituma abana babo babacika bakajya kuba ku mihanda.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]

robotstxt: allowed

filter: keep


text:
Luka 15:18 - Reka mpaguruke njye kwa data mubwire nti: Data, nacumuye ku Yo mu ijuru no mu maso yawe,Luka 15:20 - Arahaguruka ajya kwa se."Agituruka kure, se aramubona aramubabarira, arirukanka aramuhobera, aramusoma.
Umugani w’Umwana w’ikirara ni kimwe mu byanditswe gifasha kumva neza ubutumwa bwiza.
Uriya mugani werekana ubuzima bw’umunyabyaha, n’ibyiringiro ahorana by’agakiza. Unerekana ibyishimo Imana igira iyo hagize umuntu wihana akava mu nzira mbi. Utwigisha urukundo rw’Imana rugaragazwa n’uburyo itwihanganira, itubabarira, ikanatwakira tutayitunganiye.
Hari amasomo menshi nize muri uyu mugani. Ndibanda gusa ku masomo nakuye ku Mwana w’ikirara ubwe.
Amwe muriyo ni akurikira:
1) Yafashe umwanya yitekerezaho, atekereza ku buzima abayemo. Ese ujya ufata umwanya wo kwitekerezaho, gutekereza ku mibereho yawe ya gikristo, ibyo urimo, ibyo wagombye kuba ukora nk’umukristo udakora?
2) Yagize ubutwari bwo kubona amakosa ye aho kubona ay’abandi. Amaze kwisubiraho, yasanze ikibazo kitari ku bandi, ahubwo ariwe kibazo. Yashoboraga gupfa n’umukoresha we (nyiri ngurube), ise, mukuru we, inshuti zose yasanze mu gihugu yararukiyemo...ariko siko byagenze. Yiyemeje icyaha. Ubu ni ubutwari bukomeye. Abenshi aho kuva mu cyaha, bagishakira ibisobanuro, bakakigereka ku bandi. Bazira ubabwira ukuri! Iyo ubabwiye ngo ijambo ry’Imama riragusaba ibi n’ibi....barakwanga! Isuzume ahari ikibazo ni wowe ntabwo ari abandi!
3) Yafashe icyemezo cyo kuva mu ikosa atitaye ku kiguzi n’ingaruka byamusabaga. Mu by’ukuri afata icyemezo cyo gusubira kwa se, ntiyari azi ibimutegereje. Ndatekereza ko mu byo yumvaga byamubaho harimo no kuba yahanwa by’intangarugero, kuba igiseko, iciro ry’imigani, kutemerwa, gusabwa gusubiza ibyo yahombeje, etc. Abenshi mu bantu b’iki gihe babuze ubutwari bwo kuva mu makosa, ahubwo barushaho kuyongera. Batinya ingaruka zo kuva mu kibazo bikabatera kugihamamo. Kutava mu kibazo kubera gutinya kwirengera ingaruka, n’ugushakira umuti w’ikibazo mu kibazo! 4) Kwihana nyako n’uguhindura imyumvire, imitekerereze, icyerekezo. N’ugufata indi nzira ihabanye n’iyo umuntu asanzwemo no kuyikomeza atitaye ku rucantege ashobora guhura narwo. Umuririmbyi wo mu gushimisha ati kuki watinze cyane mu byaha? Igire inama yo kugaruka. Ndakugira inama yo gusubira mu nzu ya so!
Umunsi mwiza kuri twese


text:
Mu gihe TPIR yarangije imirimo yayo mu mpera z’umwaka wa 2015 naho TPIY ikazarangiza iyayo mu mpera za 2017, inyandiko n’amadosiye bitagira ingano birebana n’imirimo yakozwe n’izo nkiko, biri ku mpapuro cyangwa bibitse mu buryo bwa eregitoroniki, byashobora gutozwa umurongo wa metero zibarirwa mu bihumbi, ubu biriho birimurirwa mu bubiko bwa MICT. Amakipe akorana umurava agizwe n’inzobere mpuzamahanga mu byerekeye ubushyinguranyandiko ni yo ari ku isonga y’ibyo bikorwa bya MICT. Inshingano z’Ishami ry’Ubushyinguranyandiko ni ukubika inyandiko zo muri TPIR, TPIY na MICT, gutuma abazikeneye bazigeraho no kuzirindira umutekano. Iryo kusanyirizo ry’inyandiko ni umutungo w’Umuryango w’Abibumbye, bityo ukaba ari intavogerwa.
Ikusanyirizo rikubiyemo amakuru yo kwitondera
Ubushyinguranyandiko bw’Inkiko bufite ibintu byinshi bwihariyeho. Inyandiko zimwe zikeneye ingamba zidasanzwe kugira ngo hadahungabanywa umutekano cyangwa ubuzima bwite bw’abantu batanze ubuhamya barashyiriweho ingamba zo kubarindira umutekano – nko gutanga ubuhamya hakoreshejwe amazina y’amahimbano bahawe mu rubanza. Kubera ko inyandiko zikubiyemo ibintu bigaragaza imiterere y’amarorerwa y’indengakamere yakorewe mu turere twabereyemo ibyo bibazo, ubushyinguranyandiko bubitse amakuru ashobora guhahamura kuko yerekana imbonankubone uko ubwo bugome bwakozwe. Kubera iyo mpamvu, imicungire ya bene izo nyandiko isaba ubwitonzi n’ubushishozi byihariye. Undi mwihariko w’ubwo bushyinguranyandiko ni umubare munini w’inyandiko zigizwe n’amashusho n’amajwi byafashwe mu manza zitandukanye z’Inkiko; ibyo bitera ibibazo byo mu rwego rwa tekiniki birebana no kubika no kugera ku nyandiko zishobora kwangirika mu kanya gato kandi zidashobora kubona izindi zizisimbura.
Ububiko burimo amakuru atagira ingano
Ubushyinguranyandiko bw’Inkiko bukubiyemo amateka y’imirimo yazo n’ibyo zagezeho, kandi bubitsemo amakuru ku mateka y’u Rwanda n’ay’Icyahoze ari Yugosilaviya yerekeye intambara zabaye muri ibyo bihugu muri za 90.
Ubwo bubiko buhambaye bw’amadosiye bukusanyirijemo ubukemuramanza bw’Inkiko, ubuhamya bwanditse bwatanzwe, n’ubuhamya bwatangiwe mu Rukiko n’abakorewe ibyaha n’abakoze ayo marorerwa. Bityo, ubwo bushyinguranyandiko ni bumwe mu bubitsemo amakuru yuzuye kurusha ayandi yerekeye ubuhamya bw’abantu bahagaze kuri bimwe mu bikorwa binyuranya bikomeye n’amategeko arengera abantu mu gihe cy’intambara byabayeho kuva Intambara ya 2 y’isi yaba.
Inyandiko zirebana n’iperereza n’ikurikirana ry’ibyaha zifasha mu gusobanukirwa neza ibitekerezo n’impamvu byatumye ayo marorerwa abaho, bityo bikaba byaba intandaro yo kwigisha no gusakaza ayo makuru kugira ngo ibikorwa byo kunyuranya n’amategeko arengera abantu mu gihe cy’intambara bitazongera kubaho.
Ifoto y’amapingu akoze mu bitambaro yakoreshejwe mu kuboha amaboko y’abakorewe ibyaha. Ayo mapingu yasanzwe ku murambo wari mu mva rusange hafi ya Srebrenica, muri Bosnia na Herzegovina.
Andi mafoto aboneka mu bubiko bw’amafoto bwa Flickr bwa TPIY.
Ubushyinguranyandiko ni umwe mu mirage ikomeye y’Inkiko (TPIR na TPIY); bubitsemo kandi amadosiye arebana n’ifungwa ry’abaregwa, kurinda umutekano w’abatangabuhamya, irangiza ry’ibihano n’imikoranire hagati y’Inkiko n’ibihugu bitandukanye, izindi nzego zubahiriza amategeko, imiryango mpuzamahanga n’itegamiye kuri Leta kimwe na rubanda muri rusange.
Serivisi zihabwa abantu b’ingeri nyinshi
Kubera ko iri kusanyirizo ry’inyandiko rifite agaciro gakomeye mu mateka, abantu b’ingeri zose bazakenera gukoresha ubwo bushyinguranyandiko. Barimo:
- Abakorewe ibyaha, abagira icyo bapfana nabo, abatangabuhamya n’abaturage basanzwe bari mu turere ubugizi bwa nabi bwakorewemo;
- Abacamanza bo mu bihugu ibyabaye byabereyemo, cyane cyane mu Rwanda no mu Cyahoze ari Yugosilaviya, bakomeza intambara ya TPIR na TPIY yo kurwanya umuco wo kudahana mu nkiko z’ibyo bihugu;
- Abahagarariye ibihugu bigize Umuryango w’Abibumbye, sosiyete sivire n’abantu bashyigikiye ubutabera mpuzamahanga ku isi yose;
- Abashakashatsi muri za kaminuza, abahanga mu mateka, abashakashatsi n’abanyeshuri bashishikajwe no gusobanukirwa no gusobanura ibintu byabaye;
- Abakora za sinema n’abanditsi baba bakeneye amakuru yo kwifashisha mu gushyira mu nkuru zabo.
Ishami rya MICT rishinzwe ubushyinguranyandiko (MARS) ryahawe inshingano zo kubika no gucunga inyandiko zishyinguye za TPIR na TPIY. MARS ifite ibiro Arusha hari ubushyinguranyandiko burimo inyandiko zerekeye TPIR n’i Lahe hari ubw’inyandiko za TPIY.


text:
Gukiranuka guturuka mu kwizera Yesu Kristo/Ev.Donath
ABAROMA 3:21-31” Ariko noneho hariho gukiranuka kw’Imana kwahishuwe kudaheshwa n’amategeko, nubwo amategeko n’ibyahanuwe aribyo biguhamya, niko gukiranuka kw’Imana abizeye bose baheshwa no kwizera Yesu kristo ari nta tandukaniro………”
Nshuti bakundwa muri Kristo Yesu, ndabashuhuje mu izina ry’umwami wacu Yesu! Yesu ashimwe!
Nejejwe no gusangira namwe amagambo meza agira ati” Gukiranuka ntabwo twabiheshwa n’ikindi kintu icyo ari cyo cyose keretse kwizera Yesu Kristo.’’
Gukiranuka guturuka ku kwizera Yesu, ntabwo guturuka mu mategeko cyangwa mu mirimo iyo ariyo yose. Uyu munsi mu isi hariho amategeko atandukanye ahana abantu bakoze ibyaha runaka ( urugero, amategeko ahana abantu biba, bica, basambana, etc) ariko ntabwo bituma abantu bareka ibyo byaha kandi bazi neza ko hariho amategeko abahana. Amategeko ntabwo atuma abantu bakiranuka cyangwa bareka ibyaha ahubwo amategeko yerekana ibyaha.
Gukiranuka ntabwo kandi tubiheshwa n’imirimo runaka twakoze, uko waba umunyembabazi ute, ugatanga ibyawe ubifashisha abakene, ukagira ubwitonzi ndetse n’ubwirinzi runaka ngo udacumura (uretse ko ubwo bwirinzi nabwo njye ntabwo mbona udafite Yesu kristo) ariko nta kwizera Yesu ufite muri wowe, iyo mirimo yose aba ari impfabusa.
Kwizera Yesu nibyo byonyine biduhesha gukiranuka kuko nta rinzi zina munsi y’ijuru ryahawe abantu, dukwiriye gukirizwamo, agakizwa kabonerwa muri Kristo (Ibyakozwe n’intumwa 4:12).
Yesu niwe Imana yashyizeho kuba impongano y’uwizera amaraso ye. Ndatangazako Imana itarobanura ku butoni, ahubwo mu mahanga yose uyubaha agakora ibyo gukiranuka Imana iramwemera (Ibyak.10:34-35), kandi Umuntu wese uzambaza izina ry’umwami Yesu azakizwa (Abaroma 10:13).
Ndatangariza umuntu wese ko mu kwizera Yesu nimo honyine hasohorezwa ibyo gukiranuka, muze tumwizere, tumutumbire, tumuhe ubuzima bwacu kuko niwe banze ryo kwizera, kandi hanze ya Kristo nta gukiranuka twabona cyangwa twakora, dutsindishirizwa na Kristo, kubwo kwizera amaraso ye ko twabatuwe nayo.
Imana ibafashe kandi ndabahamagarira kwizera Yesu, kuko ibyakunaniye, ibikugora, ibigutwaza igitugu ntawundi wabishobora wakuruhura keretse Yesu Kristo wenyine, kuko ariwe ibyo gukiranuka byose bibonerwamo kandi yaduhindukiye abamwizera ubutunzi bukomeye buva ku Mana.
Imana ibahe Umugisha.
Ev. NDAGIJIMANA Donath


text:
Hari ibintu bibiri bikubiye muri iki kibazo: ibyo Bibiliya yerura ko ari ibyaha n’ibyo Bibiliya itavugaho ku mwihariko. Urutonde rw’ibyaha bitandukanye twarusanga mu Imigani 6:16-19, Abagalatiya 5:19-21 na 1 Abakorinto 6:9-10. Nta gushidikanya ko ibyo byanditswe byerura neza ibintu bifatwa nk’ibyaha, ibyo Imana yanga. Kwica (guhotora), ubusambanyi, kubeshya, kwiba, n’ibindi. – nta shiti ko ku bwa Bibiliya ibyo ari ibyaha. Impaka n’urujijo ariko bivuka ku byerekeranye n’ibindi Bibiliya idakomozaho byihariye. Ariko nk’ubusanzwe bwose, iyo Bibiliya itavuga ku kintu runaka ku buryo bwihariye, dukurikiza amahame igenda ivuga ahandi ngo tumenye icyo ivuga.
Icya mbere, iyo nta cyanditswe runaka wareberaho, ugomba kwibaza niba icyo kintu ari cyiza, aho kwibaza niba ari kibi gusa. Urugero, Bibiliya idusaba “gucunguza uburyo umwete” (Abanyakolosi 4:5). Iminsi y’ubuzima bwacu hano ku isi ni migufi cyane ku buryo tutagombye kuyitakariza mu bitagira akamaro, ahubwo tukayikoresha “duhesha bose umugisha” (Abefeso 4:29).
Ariko isuzuma ryiza wakora ni ukwibaza niba, n’umutimanama wose, twatinyuka gusaba ko Imana iha umugisha icyo kintu, ikagikoresha mu kwihesha icyubahiro. “Namwe iyo murya cyangwa munywa cyangwa mukora ikindi kintu cyose, mujye mukorera byose guhimbaza Imana” (1 Abakorinto 10:31). Niba ushidikanya ko icyo kintu runaka gishimisha Imana, kireke rwose. “… igikorwa cyose kidakoranywe kwizera kiba ari icyaha” (Abaroma 14:23). Tugomba guhora twibuka ko imibiri yacu, kimwe n’imitima yacu, byacunguwe kandi ari iby’Imana. “Mbese ntimuzi yuko imibiri yanyu ari insengero z’Umwuka Wera uri muri mwe, uwo mufite wavuye ku Mana? Kandi ntimuri abanyu ngo mwigenge kuko mwaguzwe igiciro. Nuko rero mutume imibiri yanyu ihimbaza Imana.” (1 Abakorinto 6:19-20). Iri hame ubwaryo rirahagije mu kutuyobora mubyo dukora.
Ikindi kandi, tugomba gusuzumira ibikorwa byacu mu bindi bintu: ese bizagira izihe ngaruka ku miryango, abavandimwe, inshuti ndetse n’abandi bantu muri rusange? Nubwo igikorwa runaka kitatugiraho ingaruka ubwacu ariko kikaba gifitiye abandi ingaruka zitandukanye, ni icyaha. “Ibyiza ni ukutarya inyama cyangwa kutanywa vino, cyangwa kudakora ikindi cyose cyasitaza mwene So, kikamugusha cyangwa kikamuca intege … Twebwe abakomeye dukwiriye kwihanganira intege nke z’abadakomeye, ntitwinezeze” (Abaroma 14:21, 15:1).
Dusoza, wibuke ko Yesu Kristo ari Umwami n’Umucunguzi wacu, nta kintu rero gikwiye kudobya ubusabane bwacu nawe. Nta ngeso, kwidagadura, cyangwa ibikorwa bikwiye kutwigarurira; Yesu Kristo niwe wenyine ufite ubwo burenganzira. “Byose ndabyemererwa, nyamara ibingirira akamaro si byose. Byose ndabyemererwa ariko sinzategekwa n’ikintu cyose” (1 Abakorinto 6:12). “Kandi icyo muzavuga cyose n’ibyo muzakora, mujye mubikora byose mu izina ry’Umwami Yesu, mushima Imana Data wa twese ku bw’uwo” (Abanyekolosi 3:17).
Gotquestions.org


text:
Umushumba w’itorero Guerison des Ames mu Rwanda Apostle Serukiza Sosthene, yateguye ihuriro ry’urubyiruko yifuza guhurizamo abasore n’inkumi, akabasobanurira amahame 7 yabahesha kurongora no kurongorwa ndetse n’andi mahame atuma babura amahirwe yo kurongorwa cyangwa kurongora.
Izi nyigisho Serukiza azazitangira ho itorero ayoboye rikorera ku Gisozi ( Ahazwi ku izina ry’Agakinjiro) mu nyubako nshya zihari, kuri iki cyumweru tariki 7 Gashyantare 2016, zikazatangira sa cyenda z’amanywa.
Apostle Serukiza Sosthene azigisha urubyiruko uko basubira mu mugambi w’Imana
Apostle Sosthene avuga ko izi nyigisho zigamije kwereka urubyiruko ko isezerano rikomeye ari iribera hagati y’Imana n’umuntu, agasanga iyo umuntu ananiwe kuryubahiriza amaze gukizwa, bimugora no kubahiriza andi masezerano arimo nayo ugirana n’uwo murushingana. Ikindi ngo nuko akenshi abantu bitwara nabi bakiri bato, bakava mu mugambi w’Imana, bakaba bakeneye kongera gusobanukirwa n’icyo bakora kugira ngo babe mu murongo Imana ibashakamo.
Ati ‘’ Nagize icyifuzo cyo gutanga umusanzu wanjye, nkigisha urubyiruko kuko ni rwo torero ry’ejo hazaza.’’ Akomeza avuga ko iyo witegereje urubyiruko rwo muri iyi minsi n’uburyo rwihuta mu iterambere, hakenewe izindi mbaraga z’Imana kuko imiryango yonyine itagishoboye guha uburere abakiri bato.
Apostle Serukiza Sosthene
Iyi akaba ari yo mpamvu Apostle yifuje guhuza urubyiruko ruvuye mu matorero atandukanye, akarusobanurira ibintu avuga ko ari 7 byatuma umuntu agira amahirwe yo kurongora cyangwa kurongorwa, avuga kandi ko azanasobanurira abazitabira iri huriro ibindi bintu bishobora kukwicira amahirwe yo kubaka urugo.
Serukiza yavuze ko ajya gutangira gukorana bene ibi biganiro n’urubyiruko, yabihereye i Burundi kandi ko byatanze umusaruro ufatika, cyane ko ngo hari igihe abantu baba barishe amahirwe yabo mbere kubera imyitwarire bagize, bakaba baba bakeneye izindi mbaraga z’Imana zibabohora bakabasha gusubira mu mugambi w’Imana.
Apostle avuga ko yifuza ko iri huriro ryajye riba incuro 3 mu mwaka mu rwego rwo gufasha urubyiruko kubaka ejo harwo hazaza.


text:
Yasuwe : Inshuro 137 | Ibitekerezo: 0 | Aho ariho: U Rwanda
Uyu mugani YAJE NK'IYA GATERA bawuca ryari?
Tweet
By ndacyayisaba hubert | January 10, 2017 saa 11:34:50
Uyu mugani bawuca iyo hagize igikorera umuntu amarorerwa kimuguye gitumo ; ni bwo bagira ngo : « Cyaje nk’iya Gatera !» Wakomotse kuri Gatera ‘ i Tanda na Rusizi mu Buganza. Byavuye ku mukazana w’ikirongore na nyirabukwe bakorewe amarorerwa na Gatera. Gatera k’i Tanda yari atuye mu Buganza bwa ruguru ya Muhazi, agakunda abagore byamushajije.
Umugore we bwite yari uw’i Bumbogo bwa Nkuzuzu mu
Bwanacyambwe. Bukeye sebukwe wa Gatera ararwara araremba, bamutumaho n’umugore
we babibamenyesha. Gatera ahaguruka iwe, ajya kureba sebukwe, yambuka Muhazi,
akomeza urugendo. Ageze i Gicaca ashaka kunywa agatabi. Areba ahantu hari
agacucu arahicara, atuma umuhungu bari kumwe ngo ajye kumutekerera.
Uwo muhungu ajya gutekera itabi mu rugo rwari hafi yaho
bari bageze. Urwo rugo rwarimo umugeni umaze gutinyuka abantu bahafi. Yari
amaze kujya yirirwa mu nzu yarongorewemo, atakirirwa kwa nyirabukwe na sebukwe.
Iyo nzu yarimo umuriro kuko bayicanagamo kugira ngo umuswa utazayirya.
Uwo muhungu abonye akotsi kava muri ya nzu ; agenda ariho
agana. Inzu yari yase inkike ya ruguru, ifite n’igikari cyayo. Ageze mu
muryango, abona umukobwa w’inkumi wicaye mu mfuruka aboha. Uwo mugeni yumvise
umuntu winjiye, abanza kugira ngo ni mu bo basanganywe. Umuhungu amuhereza
intoke bararamukanya. Umugenzi amusaba igishirira, undi aramubwira ati «Tambuka
nguwo umuriro ku rubumbiro». Aratambuka, atekera itabi , arahaguruka
amusezeraho aragenda.
Amaze kugenda nyirabukwe w’umugeni amukurikiza amaso agira
ngo amumenye, ariko ntiyamumenya. Asigara yibaza ati «Uriya muntu umviriye mu
nzu y’umwana ni uwahe ?» Uwo muhungu ageze aho Gatera ari amuha itabi,
amushimira n’uwo mukobwa ; ati «Muri ruriya rugo hari umukobwa mwiza cyane,
kandi ni umugeni, kuko nabonye yitwikiriye mu maso.
Gatera ati «ari mu nzu wenyine sha ?» Uwo muhungu ati
«arimu nzu iri mu nkike ya ruguru yase urugo, arabohera mu mfuruka». Gatera ati
«Mfasha iri tabi !» Arahaguruka na we ajya mu rugo, aboneza uko wa muhungu
yamubwiye. Nyirabukwe w’umugeni arareba, abona Gatera yinjira mu nzu. Umukobwa
abonye ko ar i umugabo ufite icyubahiro arahaguruka yigira mu kirambi. Gatera
amusanga mu kirambi vuba. Umukobwa agira ubwoba amuhungira ku buriri.
Gatera akubita inyegamo amusanga yo. Wa mukecuru agira
amakenga ; ar- ibwira ati «Uriya muntu watumye umwana, aho ntafitanye
amasezerano n’umukazana wanjye ?» Ati «henga njye kureba ».Ubwo rero Gatera
amaze kugera ku buriri afata wa mugeni baragundagurana, Gatera amurusha amaboko
aramusambanya. Igihe batararangiza, wa mukecuru aba ageze mu muryango arabumva,
ntibyatinda, Gatera arangije amanuka ku buriri n’igihunga cyinshi.
Apfa kwihangana amuhereza ukuboko bararamukanya, Gatera
ariyandurukira. Uwo mukecuru atambuka agana mu kirambi, ahura n’umukazana ava
ku buriri afite ipfunwe ryinshi, aramukoba, aramukwenura, ati «Yewe ga nyabu,
yewe bakosha badahannye we ! Yewe wokanyagwa we, kugaragaza ingeso zawe
utaranakizwa amasunzu! » Umukobwa ati «Mukecuru urandenganya ! uriya muntu
simuzi, aje atyo nk’uko umubonye !».
2 Umukecuru, at i «Urambeshya! yohereje umwana aza yitekeza
itabi muravu gana, asubirayo ajyak uvuga ubutumwa, amaze kubumubwira undi araza
mujya kuburiri ; ntiyagufatiye mu muryango,ntiyagufatiye mu mfuruk a,
ntiyagufatiye mu kirambi , ahubwo wamunshyiriye kuburiri bw’ umwana! ».
Umukecuru arashega, ati « henga inka zikuke mbivuge usendwe
izo wakowe zimene ikiban ga zikobwe undi ! » Ubwo rero Gatera yageze aho
wamwana bari kumwe ari , asanga igishirira cyazimy . Arongera atuma uwo mwana
ngo ajye kumushyirirah o ikindi . Umwana ageze inyuma y ‘ umuryango yumva uwo
mukecuru akwena umukazana we. Arahagarara akomeza kumva uko amukoba, yumva
n’uko umukazana amwihohor aho amusaba imbabazi . Undi aho kuzimuha akamutuka.
Byose amaze kubyumva, ati «Nimunyongere igishirira ikindi
cyazimye» . Uwo mukecuru ati «Uwo utekerera itabi nind e »? Undi ati «Ni Gatera
wo hakurya ya Muhazi i Tanda rya Ruzizi na Giheta» . Umukecuru ati «Murajya
he?» , Undi ati «Turajy a i Bum bogo bwa Nkuzuzu » . Bamuha igishirira ashyira
ku nkono ashyira Gatera. Amutekerereza ibyo yumvise umukazana akorerwa na
nyirabu kwe.
Ati :“Wagize nabi cyane! Uriya mwana agiye gusendwa kubera
wowe kandi bambajije izina ryawe n’aho utuye byose ndabibabwira ! None rero
uriya mukobwa nabwira bene wabo ko ibyo wamukoreye aribyo bimusendesheje
bazakwitura ibihwanye n’ibyo wakoreye umwana wabo; ati «Kandi nibura
ntumujyanye ngo akubere umugore, cyangwa se ngo umuhe umwana wawe aku bere
umukazana». Gatera amaze kubyumv a, ati «Mfasha iyi nkono ! » Umwana
aramufasha.
Gatera asubirayo. Ageze ku muryango yumva umukecuru
aracyiyasira, yumva umukazana arira. Yinjira mu nzu vuba, babona ageze muki
rambi . Afata wamukecuru , aramuterura amucana ( amunyurana) munyegamo amuta ku
buriri . Bagigiraho gato, Gatera amurusha amaboko, na we aramusamb nya.
Umukecuru akagumya kumutuka, ati “Wagisazi we ndekuranirenganyirizaga umwana
wogatsindwa we ! » . Biba iby’u busa, Gatera aramwihorera, aritonda biratinda.
Umukazana aho yibereye mu kirambi agasekera mu bipfunsi .
Amaherezo Gatera ararangiza, amanuka ku buriri, asezera ku wa mbere (
umukazana) . Undi ati «Urabeho kandi urakoze kuko unkuye mu cyaha war
unshyizemo». Gatera arigendera, umukecuru amanuka ku buriri n’ikimwaro
kirengeje icyo umukazana yari af ite mu kanya.
Ni uko umukazana abaza nyirabukwe amwishongoraho, ati
«Mbese aho wowe ntumuhayeko mwatindanye?» Undi ati «Mwana wa ! hora mpore,
ceceka nceceke, ubonye ishyano mbona irindi ! » Ati «Mbese harya uriya mugabo
ngo yitwande ? Undi ati «Numvise wamuhungu atubwira ko yitwa Gatera” . Uwo
mukecuru ati «Bameranyinshi , iya Gatera yo yaje ari sinsiga n’indamyi ! » Umu
kazana ati «Nta bwo mbirekajye sindabyara nzagomba gusaba amasubyo.
Nyirabukwe ati «Mwana wa, uramenye uba unyambuye; n’isazi ntizakugwe ku mu nwa ! » Nayo amasubyo nzayagushakira nyaguhe» . Nuko barigorora bir ashira, kandibombibakomeza kuba inshuti za Gatera. Nuko iyo nduru umukecur u yavugije yamagana Gatera yahuruje rubanda, bageze aho byose biramenyekana, bamenya n’izina ry’uwo mugabo Gatera.
Kuva ubwo inkuru iba kimomo, ikije ari ingundirizi cyose,
kigakoresha umuntu icyo atiteguye, atanagishaka, ba ti “ Cyaje nk’iya Gatera” .
Yaba umuntu aguye undi gitumo atamwiteguye, bati “ Yaje nk’iya Gatera! ” Kuza (
gukonkobok a) nk’iya Gatera = Kwadukana inkubiriy’urukozasoni rutizibukirwa


text:
Urwenya-Igiceri cya makumyabiri
Igiceri cya makumyabiri
Nk’uko mubizi muri iki gihe cy’ukwezi kwa Mata nibwo muri Kaminuza Nkuru y’u Rwanda baba bitegura gukora ibizamini by’agace ka mbere k’umwaka w’amashuri ; muri iyi minsi rero haba havugwa ibyitwa ibigugu (ibizamini biba byarakozwe mu myaka yabanje) iyo umuntu
akabonye rero yihutira kugafotoza.
Mu byumweru bibiri bishize abanyeshuri barimo bigira hamwe nuko umunyeshuri bigana aba anyuzeho afite akagugu bati : “Tukagafotoza”, nibwo bahaye umwe muri bo igiceri cya makumyabiri bati : “Cyo genda ugafotoze kandi utebuke”.
Nyamuhungu agenda yiruka kuko abanyeshuri bakunze guca inzira zitwa iz’ubusamo nibwo yanyuze muri koridori y’amacumbi y’abakobwa azwi ku izina rya Viet nk’uko basanzwe bahanyura, ka gaceri karamucika kanyura munsi y’urugi no mu cyumba ngo : “dringgggggg”, umuhungu ati mbigize nte ? Yigira inama yo gukomanga ahita abikora.
Abakobwa baba muri icyo cyumba barimo biruhukira, batinze gufungura ariko biratinda barakingura nyamusore ati :”Ntaye amafaranga atemba mu cyumba cyanyu none mwamfasha kuyashaka ?” Bati : “Nta kibazo”.
Umusore yarinjiye bati : “Ese ubundi ni angahe ?”, undi agira isoni zo kuvuga ko ari igiceri cya makumyabiri, ati : “Nimundeke shahu
ahubwo ubu aho nari ngiye natinze”. Abandi bagirango ni amafaranga menshi barashishikara barashaka.
Hagati aho ariko igiceri nticyari cyagiye kure barakirebaga ariko batinya kumubaza niba ari cyo nawe atinya kugitora (yarakirebaga) kuko yumvaga ko bari bumuseke, barayahiga barayabura ataha yijujuta, agezeyo abari bamuhaye igiceri bati : “Ako ufotoye karihe ko
watinze ?”.Ababwiye ibyamubayeho basigaye bamuha urw’amenyo, nawe ati : “Namwe byababaho”.
Shyiraho Igitekerezo!
Subscribe to: Post Comments (Atom)


text:
Kandi ntimwishushanye n’ab’iki gihe, ahubwo muhinduke rwose mugize imitima mishya, kugira ngo mumenye neza ibyo Imana ishaka, ari byo byiza bishimwa kandi bitunganye rwose – Abaroma 12:2
Imana ifite umugambi ku buzima bw’uyizera wese. Mu byo umukristo anyuramo byose biba bimuteguririra kugera ku cyo Imana yamuteguriye; byose birizuzanya. Imana irakiranuka ni na yo mpamvu n’ibyo yibwira kugirira abayubaha ari ibyiza.
Ijambo ry’Imana ridushishikariza kwitandukanya n’ abatizera . Kandi ridusaba kutishushanya n’abatarakizwa. Ahubwo rikadushishikariza guhinduka , tukizera kristo bityo tukabona kugirirwa neza n’Imana.
Hari igihe abantu bamwe bifuza ko Imana yabakorera ibintu runaka ,bikaba mu byifuzo byabo nyamara Imana yo ikaba ifite ikindi kintu runaka yabateguriye kuba. Bityo iyo werekeje imyizerere ndetse n’ubuzima bwawe ukabyegurira Kristo, Imana na yo igaragaza ibyo yibwira kutugirira.
Abantu benshi basaba Imana ko ya bahindurira imibereho bitewe no kwifuza kwabo ; bakirengagiza ko ari bo bakwiye mbere na mbere gutera intambwe bayigana ikabababarira, bakezwa hanyuma ikabaha umugisha.
Ntugaheranwe n’ibibazo ahubwo banza ukore ibyo Imana ishaka, kugira ngo ubushake bwayo bugararire muri ibyo bibazo.


text:
Kirehe: Nyanama y’akarere irishimira ibyagezweho muri manda ishoje
Inama isanzwe ya Njyanama y’akarere irangiza igihembwe cya 2 cy’umwaka 2015/2016 yateranye kuwa14/01/2016 abagize njyanama bishimira ibyo bagezeho muri manda y’imyaka itanu bashoje.
Rwagasana Ernest, Perezida wa Njyanama y’akarere yavuze ko manda y’imyaka itanu Njyanama ishoje hakozwe byinshi mu iterambere ry’akarere.
Ati “kuvuga ibyo twakoze aka kanya ntibyoroshye kuko ni byinshi,turi gutegura n’igitabo tuzahanahana ho ibitekerezo kikazamurikwa dusoza manda, kizaba gikubiyemo ibyo twakoze k’uburyo Njyanama nshya na Nyobozi y’akarere bashobora kuzacyifashishaâ€.
Yakomeje avuga ko muri manda barangije bazize akarere kameze neza kuko bakoze neza inshingano zabo.
Ati“akarere tugasize mu nzira nziza, mu rwego rw’ubukungu mu mibereho myiza y’abaturage mu imiyoborere myiza hari byinshi byakozwe hari ibikorwa remezo nk’imihanda amashuri hari ibikorwa by’ubuhinzi, uburezi,ubuzima n’ibindiâ€.
Avuga ko nta kintu bicuza ko kitagezweho kuri manda yabo nubwo ntawakora byose icyarimwe ngo abirangize.
Ati“ntacyo twicuza ko kitagezweho kandi ntawakorera ibintu rimwe, gusa Kirehe ni akarere keza kandi tugasize heza ku buryo Njyanama izajyaho itazigera igira ikibazo kuko izakomereza ku byo dusize nta kintu twumva dufitiye ipfunwe ko kitagezweho akazi twagakoze uko bikwiyeâ€.
Iyo nama yasuzumiwemo ibibazo bitandukanye bimwe bikaba ibibazo by’ubutaka bijyanye no kudahabwa ingurane k’ubutaka bw’abaturage bwubatswemo ibikorwa remeza by’akarere ndetse n’ibindi bijyanye no gukurikirana abanyereza ibya Leta.
Ibindi bibazo byibanzweho ni ibijyanye no gusuzuma aho imihigo igeze ishyirwa mu bikorwa nk’igikorwa cyo Kubaka isoko rya Rusumo(Closs border market) kikiri inyuma.
Hari n’urwibutso rwa Nyarubuye rwahizwe kuzaba rwuzuye muri Mata n’ibindi bikorwa by’ubuzima bijyanye n’isuku mu baturage, gutanga ubwishingizi mu kwivuza aho akarere kari kuri 89% kakaba kivuza kugera muri Gashyantare kari ku 100% ubu kakaba k’umwanya wa Gatatu mu gihugu nyuma ya Kamonyi na Gakenke.
Njyanama y’akarere ishoje manda y’imyaka itanu ahategerejwe amatora ashyiraho manda nshya.
Urangije manda muri Njyanama aba yemerewe kongera kwiyamamaza yagirirwa icyizere agatorwa agakomeza muri manda ikurikira.